Irenes optegnelser: januar 2009\nDe fleste af Jer har sikkert allerede set det - men i går fik jeg en nyhedsmail fra BC Garn. De holder et rask lille udsalg med nogle helt vildt latterligt billige priser :-)\nDer gik ikke ret mange sekunder, før jeg sad og flagrede med Dan-kortet. Jeg måtte simpelthen bare have en hel spole uld/cashmere til langt under halv pris.\nOg...æhhh..host..host..så røg der også lige lidt andet med, når nu jeg var i gang:-)\nIndsendt af Irene kl. 16.08 4 kommentarer:\nBeaded Eyelet Cuff Socks\nJeg viser lige et par sokker mere, og så lover jeg højt og helligt, at der går en rum tid før jeg viser sokker på bloggen igen. De er strikket på pind 2 1/2 i en smuk blommefarvet Lana Grossa - som er en blanding af merinould,silke,cashmere og polyamid. Let, blødt og alligevel varmt. Der gik 1 1/2 nøgle til et par sokker. Mønstret er et gratismønster, jeg fandt på nettet her. Det er nemt og enkelt med fine detaljer som hulmønster langs hælen. De sokker bliver slidt op.\nIndsendt af Irene kl. 15.49 4 kommentarer:\nI øjeblikket udstiller jeg nogle af mine strikting på både Beder og Højbjerg Bibliotek. På torsdag skal jeg holde strikkecafè på Beder Bibliotek fra 16-18. Det har jeg ikke prøvet før, men jeg er sikker på, at det nok skal blive hyggeligt.\nIndsendt af Irene kl. 15.44 2 kommentarer:\nI dag har min dejlige, smukke og helt vidunderlige datter fødselsdag.\nJeg har været 100% sikker på, at hun i hvert fald ikke gad læse med. Men.. men hun havde jo så været inde og kigge på sokkerne, og Merete skrev jo, at de blev elendige efter vask i det garn. Så i går aftes lynstrikkede jeg et par Irenes pulsvarmere, som faldt i god jord! Også hos Nanna - så nu er jeg ved at lave en opskrift i børnestr.\nMen her er hun - min helt igennem smukke og dejlige datter med tvillingerne Oskar og Villads , og godt så...kan du da bare se det på tryk!\nOg jeg fatter stadig ikke at hun er voksen - jeg husker hende som min lille baby!\nMen hun er den sejeste, sjoveste ,cooleste, kønneste datter!\nHåber du og din mand får en rigtig dejlig aften!\nIndsendt af Irene kl. 21.24 4 kommentarer:\nHar I set disse skønne, skønne elefanter, som Solig har lavet. I anledning af, at hun har haft 10.000 besøgende kan man vinde én af dem. De ville passe fint hjemme hos mig :-)\nIndsendt af Irene kl. 12.07 3 kommentarer:\nEtiketter: konkurrence, syning\nRundt omkring på bloggene er der dømt doven søndag. Det betyder ikke. at der ikke er max gang i kreativiteten, for der syes, strikkes og hækles på livet løs. Det betyder snarere, at der ikke er den store lyst til at bevæge sig udenfor i vejret:-)\nJeg er også begyndt på en hel del nye projekter her i weekenden.\nJeg har længe haft lyst til at strikke "Lotus Blossom Tank" fra Interweave Knits. Faktisk er jeg startet på den ikke mindre end tre-fire gange. Mønstret strækker sig over 16 pinde, og er det mest indviklede lace-mønster, jeg nogensinde har prøvet. Hver gang jeg er nået til pind 11 er det gået galt, og jeg har været nødt til at starte på ny eller har kastet det fra mig i arrigskab.\nI går lykkedes det mig så faktisk at nå over den famøse 11.pind - ja jeg har sågar fået strikket to hele mønsterrapporter, men det kræver min fulde opmærksomhed og ingen udefra kommende forstyrrelser:-)\nJeg strikker den i den lækreste, lækre håndfarvede cashmere/silke/uldblanding fra USA.\nMin Kochoran-trøje/cardigan er blevet trevlet op og startet på ny. Den blev ikke pæn med vandrette farveskift, så nu strikker jeg den fra side til side, så der bliver lodrette farveskift. Opskriften er min egen, så er spændt på, om det duer :-)\nOg sidst men ikke mindst et par Beaded Eyelet Cuff Socks - et par sokker i et enkelt og nemt lacemønster.\nMen nu tror jeg, at jeg vil ud at gå en tur, før der strikkes videre.\nIndsendt af Irene kl. 14.45 9 kommentarer:\nSokker til Sine\nMichael havde 6 nøgler i tre forskellige farver med hjem fra USA i efteråret af dette garn, som er en blanding af bambus, merino-uld og silke. Jeg slog garnet op på Ravelry(endnu en af de fantastiske ting, man kan dér) og fandt ud af, at rigtig mange strikker sokker af dette garn. Det har jeg så også gjort:-)\nEt par sokker til min datter Sine, som har fødselsdag i næste uge. Strikket på pinde 2 1/2. Der gik 1 1/2 nøgle til et par sokker i str. ca. 36. Egentlig var jeg startet på sokkemønstret "Jaywalker", men da jeg var næsten færdig med den ene sok, spottede mit øje flere fejl, og det kunne jeg ikke leve med. Derfor blev det hele trevlet op igen og sokkerne strikket i glatstrik, så må "Jaywalker" vente, for jeg har skam ikke opgivet mønstret. Jeg synes det er flot.\nNår garnet bliver strikket er det helt silkeagtigt at røre ved, men det var ikke helt nemt at strikke med. Det var ligesom tråden ville dele sig, så man ikke fik det hele med.\nSokkerne er det 3. af mine 12 projekter i 2009 strikket af garnlageret.\nIndsendt af Irene kl. 11.19 7 kommentarer:\nPå trods af strik-in hos Gitte i søndags og strikkecafè i Fandango i går, har jeg faktisk næsten ikke fået strikket i denne uge, så der er intet nyt at vise frem.\nJeg vil blot fortælle, at Fandango om kort tid starter webshop, og at de samtidig får en masse nye lækre garner først i februar. Nogle af dem kan allerede ses på hjemmesiden.\nBor man i Århus-området kommer Christel Seyfarth på besøg i Fandango lørdag d. 14. feb. kl. 14.30 - det er hende med de fantastiske sjaler:-)\nSamme dag er der strikkecafè for børn og voksne på Højbjerg Bibliotek, hvor Sys Fredens kommer på besøg fra kl. 11-13 - så måske ses vi dér :-)\nIndsendt af Irene kl. 17.29 3 kommentarer:\nNeiman - strikket på pind nr. 4 i en tråd Twinni uldgarn og 1 tråd silke/merino fra Marianne Isager samt en rest turkis alpacca også fra Isager. Trøjen vejer 367 gram.\nOpskriften er fra Knitty winter 2008, og den finder du her. Jeg har lavet ret meget om på opskriften. For det første strikkede jeg en mønsterrapport mere forneden. Jeg tog ikke ind til talje, men strikkede lige op, og desuden har jeg lavet 3/4 ærmer i stedet for korte ærmer. Neiman passer mig perfekt. Den sidder faktisk ualmindelig godt på mig, og jeg er vild med den store bådformede udskæring, men, for der er selvfølgelig et men, den var altså usigelig kedelig at strikke. Jeg kan mærke, at jeg snart trænger til at strikke et sjal med et avanceret lace-mønster :-)\nIndsendt af Irene kl. 14.08 19 kommentarer:\nKunst til børn\nMin boss har besluttet at der skal indkøbes ny og børneegnet kunst til børn, og det er da efter min mening en rigtig god idé. Vores kunstbibliotekar er i fuld gang med at købe ind, og forleden dag, da jeg åbnede døren ind til biblioteket, stirrede jeg lige ind i øjnene på denne mageløse muldvarp og fantasifulde flue. Dem kan man da kun bli`glad af at se på :-)\nDe er lavet af den århusianske kunstner Maren Kanzler og du kan se flere af hendes værker på hendes hjemmeside her.\nIndsendt af Irene kl. 14.10 6 kommentarer:\nEtiketter: Arbejde, børn, kunst\nEfter forrige måneds udskejelser på det kulinariske område er det skønt at vende tilbage til den normale og noget sundere levevis. Når man skal have frokost med ud af huset bliver det imidlertid ofte til de sædvanlige lidt kedelige flade rugbrødsmadder.\nMen i går fik jeg lavet en portion humus(kan holde sig en ugestid i køleskab) og så kan man lave denne lækre ta-med-sandwich:\nSmør en skive godt rugbrød med humus. Læg en kold kogt kartoffel i skiver ovenpå. Læg dernæst skiver af mager røget filet. Slut med et lag agurk i tynde skiver. Smør endnu en skive rugbrød med humus. Læg den ovenpå og tryk let sammen. Så har du en supersund og lækker frokost. Jeg spiste desuden en tomat i skiver dertil.\nIndsendt af Irene kl. 13.41 2 kommentarer:\nLad gå videre....\nJeg har nu besluttet at følgende har fortjent en award som Kreativ blogger.\n1. Vinderen kan kopiere denne Awaerd til hans/hendes side.\n2. Lav en link til han/henne du fik Awarden fra.\n4. Lav link til disse på din blog.\n5. Læg besked på bloggene til de nominerede.\nPå nær de 2 første award-modtagere, har jeg givet awarden til de yngste kreative bloggere jeg læser med hos, for at støtte dem i at vedblive at udfolde deres kreativitet og måske give lysten til håndarbejde videre til næste generation.\n1. Mahalo - fordi hun finder så mange gode links på Nettet(man sku`da næsten tro, at hun var bibliotekar eller har været det i et tidligere liv:-)) men først og fremmest for hendes anden blog "Il filo Rosso", der er fyldt med de skønneste syede projekter.\n2. Tulipan - fordi hun syr de flotteste ting af gamle broderier og vintagestoffer.\n3. Julia - hun er fantastisk kreativ, selv om hun både studerer og har 2 små børn\n4. Karen - selv om hun ikke har strikket i ret mange år er hun en meget dygtig strikker, som kan finde på sådan en genistreg som at strikke 2-i-en-sokker.\n5. Strikkekatten - jeg elsker de dansende katte:-) og fine ting hun laver\n6. Pia - har ikke strikket så længe men kaster sig ud i fine lace-mønstre\n7. Smilerynker - hun har den sødeste blog, som jeg først for nyligt har opdaget. Hun syr og strikker det sødeste børnetøj og så laver hun nogle helt fantastiske dukker.\nIndsendt af Irene kl. 13.51 7 kommentarer:\nNynne som jeg har fået lokket til at blogge har været så sød at give mig en blogpris.\nDen er jeg vældig glad for. Tusind tak for den Nynne!\nJeg skal give prisen videre til 7 andre kreative bloggere.\nDet vil jeg godt lige have lov til at tænke over til i morgen.\nDe fleste af de strikkeblogge jeg følger med på, har nemlig allerede fået prisen, så jeg vil gerne "sprede" den lidt videre - og ikke nødvendigvis kun til kreative strikkere:-)\nMen - jeg er glad for, at Nynne befinder sig så godt i blogverdenen. Det er i hvert fald en fornøjelse at læse med hos dig:-) Endnu en gang tak!\nIndsendt af Irene kl. 22.22 2 kommentarer:\nAf sådan et enkelt nøgle Koigu fin merino uld kan der blive et par pulsvarmere. Det er noget af det garn Michael købte i USA, og det er noget af det lækreste garn, jeg nogensinde har prøvet at strikke med. Jeg drømmer om en skøn cardigan i dette garn, for selv om garnet er tyndt (pind 2 1/2), så glider maskerne nærmest af sig selv og resultatet bliver smukt og ensartet, og så rækker garnet som sagt meget langt.\nOpskriften er Blackrose fra Knitty Winter 2008. Den kan også bruges til sokker, så det skal prøves en anden gang.\nDet er selvfølgelig endnu en overspringshandling for at slippe for den kedelige Neiman :-) Pulsvarmerne var egentlig tiltænkt min datter, som har fødselsdag sidst på måneden, men jeg kan se, at de er for store, så det er godt, der er et nøgle garn mere.\nI stedet bliver Blackrose-pulsvarmerne det første af mine 12 projekter.\nIndsendt af Irene kl. 09.04 12 kommentarer:\nMit andet par sokker strikket i håndfarvet strømpegarn fra Marianne Svit på pind 2 1/2.\nJeg strikker og strikker på min "Neiman", men glatstrik er altså ubeskriveligt kedeligt. Jeg sidder og falder i søvn foran fjernsynet, fordi der ingen udfordringer er i det strikketøj. Nu er jeg heldigvis snart oppe ved bærestykket, hvor der er lidt seriøs flerfarvestrik, og så er det vel til at se en ende på. Mit næste strikketøj skal altså være lidt mere spændende, har jeg besluttet\nInd imellem måtte jeg så lige strikke et par sokker. Der sker da lidt med ind- og udtagninger og sådan :-)\nIndsendt af Irene kl. 16.19 10 kommentarer:\nSå fik jeg læst Jussi Adler-Olsens særdeles velskrevne thriller færdig. Det er faktisk hans sjette roman, og eftersom jeg er ret begejstret for denne her, må jeg hellere læse hans tidligere romaner også. Han udnytter genrens virkemidler til fulde og på trods af en gysende og dyster historie byder romanen også indimellem på en befriende humor.\nIndsendt af Irene kl. 16.17 3 kommentarer:\nEtiketter: bøger, romaner\nCardigan i tykt uldgarn af ukendt oprindelse købt megabilligt på lagersalg hos BC-garn. Strikket på pind. nr. 5 i perlestrik. Et nemt og hyggeligt projekt. Jeg kan godt lide at strikke perlestrik. Det er ikke så kedeligt som glatstrik på rundpind. Der gik 450 gram garn til den, så jeg har ligeså meget garn tilbage :-) Det blev lidt blødere efter en vask. Til gengæld blev ærmerne længere, så jeg må give dem et opsmøg. Gad vide hvornår jeg lærer at strikke ærmer, der passer mig. Jeg må da have enormt korte arme. Måske hvis jeg strikker dem 3/4 lange, at de så kommer til at passe :-)\nBrochen er Annes værk. Den fik jeg af hende som "Gaver på vandring" sammen med en lille pung. Der er en lille bitte smule gult i brochen i nøjagtig samme farve som garnet, så den passer simpelthen perfekt til cardiganen.\nEgentlig er Cosmopolitan cardiganen strikket som et forsøg, men jeg er faktisk rigtig glad for den. Jeg kunne godt finde på at strikke den igen i en sommerlig udgave i tykt bomuldsgarn og med 3/4 ærmer. Jeg har det rigtige garn :-)\nIndsendt af Irene kl. 14.39 15 kommentarer:\nUdsalg i Fandango\nFandango startede udsalg i går, så det måtte jeg lige ind og se lidt på. Jeg er ret stolt af mig selv, for jeg kom ikke hjem med ret meget. Nu har jeg jo også besluttet, at der skal strikkes fra lageret først, og så bliver det sådan.\nJeg kom hjem med 8 nøgler tyk superwash-uld i forskellige farver til 20 kr pr. nøgle. Det skal nok strikkes til 2 drengeveste til tvillingerne. Og det var faktisk det eneste !\nDerudover købte jeg så garn til 2 par sokker, men det var ikke på udsalg. Jeg elsker tynde uldsokker især i sådan et vejr som nu, og jeg mangler :-)\nJeg går faktisk og overvejer at melde mig til en sokke-knitalong, hvor man strikker 12 forskellige par sokker i løbet af et år.\nEllers er jeg for alvor ved at opdage alle de muligheder Ravelry giver. Jeg har inviteret "venner" og er selv blevet inviteret. Jeg har lavet et bibliotek med strikkebøger - man er vel bibliotekar :-) Jeg er ved at samle interessante mønstre sammen, og jeg overvejer at registrere alt mit garn, så jeg har styr på det(det er igen hende bibliotekaren,der vil ha`orden). Måske kan jeg bytte noget af det garn, jeg ikke er så glad for med andre. Uha - der er mange muligheder.....\nIndsendt af Irene kl. 14.19 6 kommentarer:\nEtiketter: Ravelry, strik\nJeg har prøvet at lave en slags status på, hvor meget jeg har strikket hele sidste år ligesom flere andre rundt omkring på bloggene, og min liste ser sådan ud :\nSengetrøje med hulmønster og pufærmer\n2 February Lady Sweater\nNoro Silk Garden cardigan\n2 Shetland Triangle\n1 efter Brugsen-opskrift\n4 par pulsvarmere\nBabyvestene og en del af børnetrøjerne er solgt. En hel del af resten er foræret væk, men jeg kan da se i mit skab, at det også er blevet til lidt til mig selv :-)\nJeg tror i hvert fald godt, at jeg kan nå de 12 projekter, jeg har sat mig for i år :-)\nIndsendt af Irene kl. 20.33 16 kommentarer:\nFørste strikketøj i 2009\nJeg har ingen nytårsfortsætter, men ligesom Lene har jeg købt rigtig meget garn og også mange strikkebøger sidste år. Jeg vil ikke give mig selv købeforbud, men jeg vil gerne have brugt af mit lager og bl.a. derfor har jeg meldt mig til 12 projekter på Ravelry.\nI sommers købte jeg 300 gram mørkeblåt Isager garn - 35% silke 65% merinould- på udsalg. Det er for tyndt at strikke enkelttrådet, så mellem jul og nytår var jeg nede hos Isager efter Twinni uldgarn i samme farve. Egentlig var det min mening at strikke endnu en FLS, men så kom jeg i tanker om denne model fra Knitty - Neiman - og så blev det den. Jeg har til en start lavet lidt om på mønstret. Jeg vil gerne have en lidt længere bluse, så jeg strikker en mønsterrapport forneden også. Mønstret strikkes med en rest Isager alpaca.\nIndsendt af Irene kl. 15.13 7 kommentarer:\nGoddag 2009 !\nDet nye år blev som sædvanligt skudt i gang med et brag af et fyrværkeri.\nVores genbo og hele hans familie er store fyrværkerientusiaster til glæde for hele landsbyen, og da sikkerheden omkring affyringen er tip-top i orden, er det sådan set i orden med mig, at man brænder flere tusind kroner af på at skyde sig ind i det nye år.\nFlot så det i hvert fald ud og Michael tog nogle ret flotte billeder.\nDet blev et godt stykke inde i den nye dag, før vi ramte sengene, så af flere grunde var dagen i går en dag, hvor vi ikke flyttede os langt fra sofaerne :-)\nJeg er færdig med min gule Cosmopolitan Cardigan, men mangler monteringen.\nStrikningen ligger lidt stille, for jeg har også lige et par gode krimier med hjemme til juleferien.\nNormalt er jeg ikke så meget til danske forfattere. Det skal helst være engelske eller amerikanske romaner, men jeg fik anbefalet Jussi Adler-Olsens "Fasandræberne",og den tegner lovende.\nLige nu vil jeg dog først en tur ud i det skønne vintervejr - rimfrost og strålende solskin og heldigvis ingen sne - et vejr til en lang frisk gåtur.\nIndsendt af Irene kl. 10.14 5 kommentarer:\nEtiketter: bøger, familie, romaner